Ադրբեջանագետ ԱՇՈՏ ՄՈՎՍԻՍՅԱՆԸ հայ-ադրբեջանական սահմանի հերթական լարվածությունը կապում է ոչ միայն աշխարհաքաղաքական զարգացումների, այլեւ Հայաստան-ՀԱՊԿ եւ հայ-ռուսական հարաբերությունների հետ: Նրա խոսքով` նորություն չէ, որ այդ հարաբերություններում կան որոշակի խնդիրներ, ուստի Ադրբեջանը փորձում է առիթից օգտվել եւ առաջին հերթին Ռուսաստանի հետ հնարավորինս բարելավել հարաբերությունները. «Երբ Ադրբեջանը լարում է հայ-ադրբեջանական սահմանը, փորձում է ստուգել ՀԱՊԿ-ի դիրքորոշումը, թե արդյոք սահմանային լարվածության դեպքում վերջինս կարձագանքի՞ թե` ոչ: Նախկինում, երբ լարավածություն է եղել» ՀԱՊԿ-ի կողմից որոշակի արձագանք եղել է, որոնք երբեմն եղել են սուր եւ Ադրբեջանին նյարդայնացնող»,-նշեց ադրբեջանագետը եւ չբացառեց, որ Ադրբեջանը սահմանային լարվածությունը կարող է թեժացնել, որպեսզի հասկանա ՀԱՊԿ-ն նախկինի նման կարձագանքի՞ այդ ամենին, թե` ոչ: